EELNÕU

VABARIIGI VALITSUS

ISTUNGI PROTOKOLL

Tallinn, Stenbocki maja veebruar 2024 nr

Päevakorrapunkt nr

**Täiendatud seisukohad äriühingute kestlikkusalast hoolsuskohustust reguleeriva Euroopa Liidu direktiivi kohta**

Kiita heaks järgmised justiitsministri esitatud seisukohad Euroopa Parlamendi ja nõukogu direktiivi kohta, milles käsitletakse äriühingute kohustusi inimõiguste ja keskkonna kaitsmise tagamiseks (äriühingu kestlikkusalane hoolsuskohustus), ja võtta need aluseks eelnõu heakskiitmise hääletamisel Euroopa Liidu Nõukogus:

1. Euroopa Parlamendi ja nõukogu direktiiv, milles käsitletakse äriühingute hoolsuskohustusi inimõiguste ja keskkonna kaitsmise tagamiseks (äriühingu kestlikkusalane hoolsuskohustus):
	* 1. Eesti toetab direktiivi eelnõu üldisi kestlikkusalaseid eesmärke ja peab oluliseks inimõiguste ja keskkonnakaitse tagamist äritegevuses.
		2. Eesti ei toeta direktiivi eesmärkide täitmiseks ebaselge sisu ja ulatusega kohustuste ning vastutuse kehtestamist, mis suurendaks põhjendamatult ja ebaproportsionaalselt nii äriühingute kui ka riigi halduskoormust.
		3. Peame jätkuvalt vajalikuks, et õiguskindluse huvides selgitataks direktiivi lisa moodustavas nimekirjas olevate äriühingute hoolsuskohust sisustavate konventsioonide ja nendest tulenevate kohustuste rakendamise mehhanismi ja sisustamist äriühingu jaoks.
		4. Eesti jääb triloogide käigus saavutatud direktiivi lõppteksti heakskiitmisel erapooletuks, kui selles kokku lepitud lahendused ei ole kooskõlas Eesti seisukohtadega.
2. Justiitsministeeriumil teha punktis 1 nimetatud seisukohad teatavaks huvirühmadele, kes olid kaasatud seisukohtade kujundamisesse. Riigikantseleil esitada punktis 1 nimetatud seisukohad Riigikogu juhatusele ja teha seisukohad teatavaks Eestist valitud Euroopa Parlamendi liikmetele ning Eestist nimetatud Euroopa Majandus- ja Sotsiaalkomitee ja Regioonide Komitee liikmetele.

Kaja Kallas

Peaminister

 Taimar Peterkop Riigisekretär